আমজাদ খান (ক্রিকেটার)
আমজাদ খান (জন্ম: ১৪ অক্টোবর, ১৯৮০) কোপেনহ্যাগেন এলাকায় জন্মগ্রহণকারী ও পাকিস্তানি বংশোদ্ভূত সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। অদ্যাবধি টেস্ট ক্রিকেটের ইতিহাসে ডেনমার্কের পক্ষে প্রথম খেলোয়াড়ের সম্মাননা লাভ করেন। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও সাসেক্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘অ্যামি’ ডাকনামে পরিচিত আমজাদ খান।